stanford-oval/wikipedia huggingface dataset:
เยือร์เกิน คล็อพ
อาชีพผู้จัดการทีม > ลิเวอร์พูล > 2019–2020: แชมป์พรีเมียร์ลีก, แชมป์ยูฟ่าซูเปอร์คัพ และแชมป์ฟุตบอลชิงแชมป์สโมสรโลก

เข้าสู่ฤดูกาล 2019–20 ลิเวอร์พูลประเดิมด้วยการแพ้จุดโทษแมนเชสเตอร์ซิตีในเอฟเอคอมมิวนิตีชีลด์ 2019 พวกเขาคว้าถ้วยใบแรกในฤดูกาลจากการเอาชนะจุดโทษเชลซีในยูฟ่าซูเปอร์คัพ 2019 หลังจากเสมอกันในเวลาปกติ 2–2 เป็นถ้วยรางวัลใบที่สองของคล็อพกับสโมสร และเป็นแชมป์สมัยที่ 4 ของสโมสร เป็นรองเพียงเอซีมิลาน และบาร์เซโลนา ในส่วนของพรีเมียร์ลีก ฤดูกาล 2019–20 คล็อพพาทีมชนะรวดในหกนัดแรกได้เป็นครั้งที่สองตั้งแต่คุมสโมสรมา ขึ้นเป็นทีมนำในตารางโดยมีคะแนนมากกว่าอันดับสอง 5 คะแนน คล็อพยังได้รับรางวัลผู้จัดการทีมยอดเยี่ยมประจำเดือนสิงหาคม จากการบุกไปชนะเชลซี 2–1 สโมสรสร้างสถิติใหม่ในการชนะเกมเยือนในพรีเมียร์ลีก 7 นัดติดต่อกัน และเป็นทีมแรกในยุคพรีเมียร์ลีกที่ชนะการแข่งขัน 6 นัดแรกของฤดูกาลสองปีติดต่อกัน ในวันที่ 23 กันยายน คล็อพได้รับรางวัลผู้ฝึกสอนยอดเยี่ยมของฟีฟ่าประจำปี 2019 มีคะแนนโหวตเหนือคู่แข่งอย่างแป็ป กวาร์ดิออลา ตามด้วยการชนะรางวัลผู้จัดการทีมยอดเยี่ยมของพรีเมียร์ลีกเป็นเดือนที่สองติตด่อกัน
ในวันที่ 30 พฤศจิกายน ค.ศ. 2019 หลังจากเอาชนะไบรตัน 2–1 ลิเวอร์พูลทาบสถิติไม่แพ้ในลีกติดต่อกัน 31 นัดที่ตนเองเคยทำไว้ตั้งแต่ปี 1988 และทำลายสถิติได้ในสัปดาห์ต่อมาด้วยการเอาชนะเอฟเวอร์ตัน 5–2 และยังผ่านเข้ารอบยูฟ่าแชมเปียนส์ลีกในฐานะแชมป์กลุ่มด้วยการเอาชนะซัลทซ์บวร์ค คล็อพขยายสัญญากับทีมออกไปจนถึง ค.ศ. 2024 ในเดือนธันวาคม คล็อพชนะรางวัลผู้จัดการทีมยอดเยี่ยมประจำเดือนเป็นครั้งที่สามตั้งแต่เปิดฤดูกาล หลังพาทีมเอาชนะรวดในเดือนนี้ ตามด้วยการพาทีมชนะเลิศฟุตบอลชิงแชมป์สโมสรโลกสมัยแรก จากการชนะฟลาเม็งกูจากบราซิล 1–0 ในช่วงต่อเวลา ลิเวอร์พูลทำสถิติเป็นสโมสรแรกในสหราชอาณาจักรที่ชนะเลิศการแข่งขันยูฟ่าแชมเปียนส์ลีก, ยูฟ่าซูเปอร์คัพ และฟุตบอลชิงแชมป์สโมสรโลกภายในปีเดียวกัน ลิเวอร์พูลยังทำสถิติไม่แพ้ในบ้านจำนวน 50 นัดติดต่อกัน และขึ้นเป็นทีมนำด้วยคะแนนห่างจากอันดับสองถึง 13 คะแนน คล็อพคว้ารางวัลผู้จัดการทีมยอดเยี่ยมประจำเดือนเป็นครั้งที่ 4 จากการบุกไปชนะสเปอร์สในวันที่ 11 มกราคม ค.ศ. 2020 ลิเวอร์พูลขยายสถิติไม่แพ้ในลีกเพิ่มเป็น 38 เกม ทำคะแนนได้ถึง 61 คะแนนจากการแข่งขันเพียง 21 นัด เป็นสถิติมากที่สุดตลอดการในการแข่งขันห้าลีกใหญ่ของทวีปยุโรป ต่อมา ในวันที่ 1 กุมภาพันธ์ ค.ศ. 2020 ลิเวอร์พูลชนะเซาท์แธมป์ตัน 4–0 เพิ่มระยะห่างเป็น 22 คะแนน ตามด้วยรางวัลผู้จัดการทีมยอดเยี่ยมเป็นครั้งที่ 5 ของคล็อพในฤดูกาลนี้ ทำสถิติคว้ารางวัลมากที่สุดในหนึ่งฤดูกาล แม้จะเหลือการแข่งขันถึง 4 เดือน
ในวันที่ 24 กุมภาพันธ์ ค.ศ. 2020 ลิเวอร์พูลเอาชนะเวสต์แฮมยูไนเต็ด 3–2 ทำสถิติชนะรวดในลีก 18 นัด และชนะรวดในบ้าน 21 นัด และชัยชนะต่อบอร์นมัธในวันที่ 7 มีนาคม ค.ศ. 2020 เป็นสถิติใหม่ในลีกสูงสุดของอังกฤษในการชนะในบ้าน 22 นัดติดต่อกัน ลิเวอร์พูลคว้าแชมป์พรีเมียร์ลีกได้เป็นสมัยแรกในวันที่ 25 มิถุนายน ทั้งที่ยังเหลือการแข่งขันถึง 7 นัด และเป็นแชมป์ลีกสมัยที่ 19 และทำลายสถิติหลายรายการในฤดูกาลนี้ ได้แก่ การชนะในบ้านมากที่สุด (23), การทำคะแนนเหนือทีมอันดับสองประจำสัปดาห์มากที่สุด (22), คว้าแชมป์เร็วที่สุด (เหลือการแข่งขัน 7 นัด) และเป็นทีมเดียวที่คว้าแชมป์ในเดือนมิถุนายน พวกเขายังไม่แพ้ทีมใดติดต่อกัน 44 นัดนับตั้งแต่ก่อนเปิดฤดูกาล ก่อนที่สถิติจะจบลงด้วยการแพ้ต่อวอตฟอร์ด คล็อพยังได้รับรางวัลผู้จัดการทีมยอดเยี่ยมประจำฤดูกาลของพรีเมียร์ลีก
อาชีพผู้จัดการทีม > ลิเวอร์พูล > 2022–2024: ฤดูกาลสุดท้าย

เข้าสู่ฤดูกาล 2022–23 ลิเวอร์พูลคว้าแชมป์เอฟเอคอมมิวนิตีชีลด์ 2022 เอาชนะแมนเชสเตอร์ซิตี 3–1 นับเป็นแชมป์ครั้งแรกในรายการนี้ของคล็อพ ในวันที่ 27 สิงหาคม ค.ศ. 2022 ลิเวอร์พูลเอาชนะบอร์นมัทไปถึง 9–0 เป็นสถิติร่วมในการชนะมากที่สุดในประวัติศาสตร์พรีเมียร์ลีก ในวันที่ 12 ตุลาคม ค.ศ. 2022 ลิเวอร์พูลบุกไปเอาชนะเรนเจอส์ 7–1 ในยูฟ่าแชมเปียนส์ลีก โดยมุฮัมมัด เศาะลาห์ ทำสถิติเป็นผู้เล่นที่ยิงแฮตทริกได้เร็วที่สุดในรายการนี้ ต่อมา วันที่ 5 มีนาคม ค.ศ. 2023 ลิเวอร์พูลเอาชนะแมนเชสเตอร์ยูไนเต็ด 7–0 เป็นสถิติชนะที่มากที่สุดที่มีต่อยูไนเต็ด จากการบาดเจ็บยาวของเตียโก อัลกันตารา ทำให้เป็นโอกาสของเคอร์ติส โจนส์ในการก้าวขึ้นมาเล่นทีมชุดใหญ่ ลิเวอร์พูลจบเพียงอันดับ 5 ทำมห้ไม่สามารถผ่านเข้าไปเล่นในยูฟ่าแชมเปียนส์ลีกฤดูกาล 2023–24 ในปีนี้ทีมประสบปัญหาผู้เล่นบาดเจ็บหลายราย โดยเชื่อว่าเป็นผลมาจากการลงเล่นครบทุกนัดทุกรายการในฤดูกาลที่แล้ว ซึ่งลิเวอร์พูลเข้าถึงรอบชิงชนะเลิศฟุตบอลถ้วยทุกรายการ และมีลุ้นแชมป์พรีเมียร์ลีกถึงนัดสุดท้าย
ในวันที่ 26 มกราคม ค.ศ. 2024 คล็อพประกาศว่าเขาจะอำลาทีมเมื่อจบฤดูกาล 2023–24 โดยให้เหตุผลว่าตนเองหมดความท้าทาย และต้องการพักจากการคุมทีมโดยไม่มีกำหนด คล็อพยังกล่าวว่าเขาจะไม่รับตำแหน่งผู้จัดการทีมให้แก่สโมสรอื่นในอังกฤษนอกจากลิเวอร์พูล ในวันที่ 25 กุมภาพันธ์ ค.ศ. 2024 คล็อพพาทีมชนะเลิศอีเอฟแอลคัพ ฤดูกาล 2023–24 ด้วยการชนะเชลซี 1–0 เป็นแชมป์สมัยที่ 10 ของลิเวอร์พูล ในสัปดาห์สุดท้ายก่อนการแข่งขันนัดปิดฤดูกาล สกาย สปอร์ตส ได้เผยแพร่วิดีโอที่อดีตผู้เล่นรวมทั้งผู้เล่นปัจจุบันของสโมสรกล่าวความรู้สึกที่มีต่อคล็อพ ตำนานอย่าง สตีเวน เจอร์ราร์ด ยกย่องว่าคล็อพว่าสมควรได้รับเกียรติให้สร้างรูปปั้นของเขาหน้าสนามแข่ง ในขณะที่เจมี คาร์เรเกอร์ยกย่องว่าคล็อพเปรียบเสมือนบิลล์ แชงคลี ตำนานผู้จัดการทีมซึ่งประสบความสำเร็จมากที่สุดคนหนึ่ง การคุมทีมนัดสุดท้ายของคล็อพเกิดขึ้นในวันที่ 19 พฤษภาคม ค.ศ. 2024 โดยลิเวอร์เปิดสนามแอนฟีลด์เอาชนะวุลเวอร์แฮมป์ตันวอนเดอเรอส์ 2–0 โดยลิเวอร์พูลจบอันดับสามในลีก หลังจบการแข่งขัน จอห์น วิลเลียม เฮนรี เจ้าของสโมสรได้มอบรางวัลให้แก่คล็อพ, ทีมงานผู้ฝึกสอน รวมทั้งสองผู้เล่นอย่าง เตียโก อัลกันตารา และ ฌอแอล มาติป ซึ่งประกาศอำลาทีม คล็อพและทีมงานของเขาได้สวมเสื้อคลุมสีแดงพร้อมตัวอักษรว่า "I'll Never Walk Alone Again' ที่ด้านหลัง และ 'Thank You Luv' ที่ด้านหน้า ซึ่งเป็นวลีที่แสดงความผูกพันระหว่างเขาและเมืองลิเวอร์พูล สโมสรได้จัดแสดงถ้วยรางวัลจำลองในการแข่งขันทุกรายการซึ่งคล็อพพาทีมชนะเลิศตลอดระยะเวลา 9 ปี ก่อนที่เขาจะกล่าวสุนทรพจน์อำลาแฟน ๆ คล็อพยังได้กระตุ้นให้แฟน ๆ สนับสนุนว่าที่ผู้จัดการทีมคนใหม่อย่างอาร์เนอ สล็อต ซึ่งจะย้ายจากไฟเยอโนร์ดมาคุมทีมลิเวอร์พูลในฤดูกาล 2024–25 ต่อมา นักฟุตบอลและผู้สนับสนุนร่วมกันร้องเพลงยูลล์เนฟเวอร์วอล์กอะโลนเพื่อเป็นเกียรติให้แก่คล็อพ ในวันที่ 31 กรกฎาคม ค.ศ. 2024 คล็อพให้สัมภาษณ์กับอีเอสพีเอ็นว่าตนเองตัดสินใจเกษียณตนเองจากตำแหน่งผู้จัดการทีม และจะไม่รับงานคุมทีมใดอีก
บทบาทหลังการเป็นผู้จัดการทีม

ในเดือนตุลาคม ค.ศ. 2024 คล็อพตกลงรับตำแหน่งหัวหน้าฝ่ายฟุตบอลให้แก่สโมสรในเครือเรดบูล กำหนดเริ่มงานวันที่ 1 มกราคม ค.ศ. 2025 เซ็นสัญญาเป็นเวลาสี่ปี และมีรายงานว่าในสัญญาดังกล่าวยังระบุเงื่อนไขให้เขาสามารถลงจากตำแหน่ง เพื่อไปรับตำแหน่งหัวหน้าผู้ฝึกสอนให้แก่ทีมชาติเยอรมนีหากผู้ฝึกสอนคนปัจจุบันอย่าง ยูลีอาน นาเกิลส์มัน อำลาทีม การรับตำแหน่งดังกล่าวได้รับการวิจารณ์จากสื่อและกลุ่มผู้สนับสนุนบางส่วนในเยอรมนี เนื่องจากแนวทางการบริการของเครือเรดบูล แตกต่างจากทุกสโมสรในเยอรมนีซึ่งอยู่ภายใต้กฎ 50+1 กล่าวคือ บรรดาสมาชิกของสโมสรโดยเฉพาะแฟนบอลมีสิทธิ์ถือครองหุ้นส่วนใหญ่ในสโมสร รวมทั้งมีสิทธิในการแสดงความคิดเห็น
รูปแบบการเล่น

คล็อพได้รับการยอมรับในด้านการเล่นแบบเกเกนเพรสซิง (Gegenpressing) หรือการแย่งลูกบอลกลับมาโดยเร็วที่สุดหลังจากสูญเสียการครองบอล แนวทางการเล่นดังกล่าวต้องอาศัยความเข้าใจในเกมและพละกำลังที่สูงตลอดการแข่งขัน คล็อพเคยกล่าวว่าช่วงเวลาที่ดีที่สุดในการแย่งลูกบอลกลับมาก็คือ "ทันทีที่คุณเพิ่งสูญเสียการครองบอล" เนื่องจากผู้เล่นฝ่ายตรงข้ามจะใช้เวลากับการครองบอลที่เพิ่งแย่งมาได้ และอยู่ระหว่างตัดสินใจว่าจะส่งบอลไปทิศทางใดต่อ จึงเป็นโอกาสที่เราจะรบกวนสมาธิพวกเขาเพื่อแย่งบอลกลับมา อย่างไรก็ตาม แท็คติกดังกล่าวมีข้อเสียคือต้องอาศัยพละกำลังในการวิ่งตลอด 90 นาทีและต้องมีความแข็งแกร่งทางสรีระในการเข้าปะทะ และต้องชำนาญในการเล่นเกมสวนกลับ นอกจากนี้ ผู้เล่นของคล็อพยังต้องเข้าใจว่าเมื่อใดที่ควรหยุดการเพรสซิงเพื่อถนอมแรง และยังช่วยป้องกันการโดนจ่ายบอลยาวทะลุแนวกองหลังจนอาจเสียประตูได้เช่นกัน คล็อพยังขึ้นชื่อในปรัชญาฟุตบอลเกมรุกตั้งแต่ยังคุมทีมอยู่ในเยอรมนี โดยเน้นให้ทีมของเขาเปิดเกมบุกใส่คู่ต่อสู้และดันไลน์ขึ้นสูงถึงกลางสนามแทนที่จะส่งบอลคืนหลังเพื่อตั้งเกมขึ้นมาใหม่
คล็อพยังเป็นที่จดจำในฐานะผู้จัดการทีมที่มีอารมณ์ร่วมกับการแข่งขันตลอดเวลา มักปรากฏภาพเขาแสดงความดีใจเต็มที่บริเวณข้างสนามเมื่อนักฟุตบอลทำประตูได้ เขาเคยกล่าวว่า "แท็คติกเป็นสิ่งสำคัญในการแข่งขัน แต่อารมณ์ช่วยสร้างความแตกต่างให้ผลการแข่งขันได้" โดยหลายครั้งที่การแสดงออกดังกล่าวช่วยกระตุ้นและปลุกใจผู้เล่นของเขาให้ฮึกเหิม จากการตกเป็นรองก็สามารถกลับมาพลิกชนะได้ เช่น ในการแข่งขันยูฟ่าแชมเปียนส์ลีกที่ลิเวอร์พูลเป็นฝ่ายบุกไปแพ้บาร์เซโลนาก่อนถึง 0–3 แต่กลับมาเอาชนะคืนได้ 4–0 ที่บ้านตนเองแม้จะปราศจากผู้เล่นตัวหลักบางราย
ในสองฤดูกาลแรกที่คุมทีมลิเวอร์พูล คล็อพเน้นการวางระบบการเล่นแบบ 4–3–3 มีผู้เล่นตัวรีมเส้นอย่างซาดีโย มาเน และเศาะลาห์ และโรแบร์ตู ฟีร์มีนู เป็นผู้เล่นกองหน้าตัวหลอกหรือ False 9 และได้รับการสนับสนุนจากฟีลีปี โกชิญญูซึ่งทำหน้าที่เชื่อมเกมและพาบอลไปข้างหน้า ซึ่งทำให้เกมรุกของทีมมีประสิทธิภาพมาก แม้โกชิญญูจะอำลาทีมใน ค.ศ. 2018 แต่ด้วยผู้เล่นที่เข้าใจระบบการเล่น กอปรกับการเสริมตัวผู้เล่นใหม่ที่ปรับตัวเข้ากับระบบคล็อพได้ ลิเวอร์พูลจึงเป็นทีมที่มีเกมรุกที่ดีที่สุดทีมหนึ่งในยุโรปมาถึงปัจจุบัน สองผู้เล่นคนสำคัญในเกมรุกอย่างมาเน และ เซาะลาห์คว้ารางวัลผู้ทำประตูสูงสุดประจำฤดูกาลสองปีติดต่อกันใน ค.ศ. 2018 และ 2019 ตามลำดับ ถัดมา ในช่วงแรกของพรีเมียร์ลีก ฤดูกาล 2018–19 คล็อพใช้แผนการเล่นแบบ 4–2–3–1 ซึ่งเคยประสบความสำเร็จกับดอร์ทมุนท์มาแล้ว และยังช่วยให้เศาะลาห์มีพื้นที่ในการเล่นอย่างเป็นอิสระมากขึ้น โดยในบางครั้งคล็อพอาจถอยฟีร์มีนูลงต่ำเพื่อเชื่อมเกมและแบ่งเบาภาระของสองผู้เล่นริมเส้น ก่อนที่คล็อพจะกลับไปใช้ระบบการเล่น  4–3–3 ซึ่งพาทีมเข้ารอบชิงชนะเลิศยูฟ่าแชมเปียนส์ลีกเป็นครั้งที่สองและคว้าแชมป์ได้
สถิติการคุมทีม

| ทีม | ตั้งแต่ | ถึง | บันทึก> เกม | บันทึก> ชนะ | บันทึก> เสมอ | บันทึก> แพ้ | บันทึก> % ชนะ |
| --- | --- | --- | --- | --- | --- | --- | --- |
| ไมนทซ์ 05 | 27 กุมภาพันธ์ ค.ศ. 2001 | 30 มิถุนายน ค.ศ. 2008 | 270 | 109 | 78 | 83 | 040.37 |
| โบรุสซีอาดอร์ทมุนท์ | 1 กรกฎาคม ค.ศ. 2008 | 30 พฤษภาคม ค.ศ. 2015 | 319 | 180 | 69 | 70 | 056.43 |
| ลิเวอร์พูล | 8 ตุลาคม ค.ศ. 2015 | 30 มิถุนายน ค.ศ. 2024 | 491 | 299 | 109 | 83 | 060.90 |
| ทั้งหมด | ทั้งหมด | ทั้งหมด | 1,080 | 588 | 256 | 236 | 054.4 |
เกียรติประวัติ > ผู้จัดการทีม

โบรุสซีอาดอร์ทมุนท์
บุนเดิสลีกา: 2010–11, 2011–12
เดเอ็ฟเบ-โพคาล: 2011–12; รองชนะเลิศ: 2013–14, 2014–15
เดเอฟเอล-ซูเปอร์คัพ: 2013, 2014
ยูฟ่าแชมเปียนส์ลีก รองชนะเลิศ: 2012–13
ลิเวอร์พูล
พรีเมียร์ลีก: 2019–20
เอฟเอคัพ: 2021–22
อีเอฟแอลคัพ: 2021–22, 2023–24 รองชนะเลิศ: 2015–16
เอฟเอคอมมิวนิตีชีลด์: 2022
ยูฟ่าแชมเปียนส์ลีก: 2018–19; รองชนะเลิศ: 2017–18, 2021–22
ยูฟ่าซูเปอร์คัพ: 2019
ฟุตบอลชิงแชมป์สโมสรโลก: 2019
ยูฟ่ายูโรปาลีก รองชนะเลิศ: 2015–16
ส่วนบุคคล
ผู้จัดการทีมชาวเยอรมันแห่งปี: 2011, 2012, 2019
ผู้ฝึกสอนฟุตบอลยอดเยี่ยมของฟีฟ่า: 2019, 2020
ผู้จัดการทีมยอดเยี่ยมโดยสหพันธ์ประวัติศาสตร์และสถิติฟุตบอลนานาชาติ: 2019
ผู้จัดการทีมยอดเยี่ยมประจำฤดูกาลของพรีเมียร์ลีก: 2019–20, 2021–22
รางวัลบีบีซี สปอร์ตส์ เพอร์ซันนอลลิตี ออฟ เดอะ เยียร์ สาขาผู้ฝึกสอนยอดเยี่ยม: 2020
รางวัลผู้จัดการทีมยอดเยี่ยมโดยนิตยสารเวิลด์ซอคเกอร์: 2019
รางวัลผู้จัดการทีมยอดเยี่ยมโดยนิตยสาร Onze Mondial: 2019
การเสนอชื่อเข้าสู่หอเกียรติยศสมาคมฟุตบอลอังกฤษ และสหภาพการค้าพรีเมียร์ลีก: 2019
รางวัลผู้จัดการทีมยอดเยี่ยมโดยสมาคมฟุตบอลอังกฤษ และสหภาพการค้าพรีเมียร์ลีก: 2019–20, 2021–22
รางวัลเสรีภาพแห่งเมืองลิเวอร์พูล: 2022
แหล่งข้อมูลอื่น

Profile at the Liverpool F.C. website
แม่แบบ:UEFA coach
เยือร์เกิน คล็อพ at DFB (also available in German)
| ด ค กผู้จัดการทีมในพรีเมียร์ลีก |
| --- | --- |
 อาร์เตตา (อาร์เซนอล)  เอเมรี (แอสตันวิลลา)  อิราโอลา (บอร์นมัท)  ฟรังก์ (เบรนต์ฟอร์ด)  เฮอร์เซเลอร์ (ไบรตันแอนด์โฮฟอัลเบียน)  มาเรสกา (เชลซี)  กลาสเนอร์ (คริสตัลพาเลซ)  ไดช์ (เอฟเวอร์ตัน)  ซิลวา (ฟูลัม)  แม็คเคนนา (อิปสวิชทาวน์)  ฟัน นิสเติลโรย (เลสเตอร์ซิตี)  สล็อต (ลิเวอร์พูล)  กวาร์ดิออลา (แมนเชสเตอร์ซิตี)  อามอริม (แมนเชสเตอร์ยูไนเต็ด)  ฮาว (นิวคาสเซิลยูไนเต็ด)  นูนู (นอตทิงแฮมฟอเรสต์)  มาร์ติน (เซาแทมป์ตัน)  พอสเตคอกลู (ทอตนัมฮอตสเปอร์)  โลเปเตกี (เวสต์แฮมยูไนเต็ด)  โอนีล (วุลเวอร์แฮมป์ตันวอนเดอเรอส์) 
| ด ค กผู้เล่นชุดปัจจุบันของสโมสรฟุตบอลลิเวอร์พูล  |
| --- | --- |
 1 อาลีซง  2 โกเมซ  3 เอ็นโด  4 ฟัน ไดก์ (กัปตัน)  5 โกนาเต  7 ดิอัซ  8 โซโบสลอยี  9 นุญเญซ  10 มัก อาลิสเตร์  11 เศาะลาห์  14 กีเอซา  17 โจนส์  18 คักโป  19 เอลเลียต  20 ฌอตา  21 ซีมีกัส  26 รอเบิร์ตสัน  28 การ์วัลยู  38 คราเฟินแบร์ค  43 บัยเชติช  46 อาร์. วิลเลียมส์  47 ฟิลลิปส์  62 เคลลิเฮอร์  66 อเล็กซานเดอร์-อาร์โนลด์  84 แบรดลีย์  ผู้จัดการ: สล็อต 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  นอร์เวย์  เยอรมนี  อิสราเอล  สหรัฐ  ญี่ปุ่น  เช็กเกีย  เนเธอร์แลนด์  โปแลนด์ 
ประชาชน:  Deutsche Biographie 
อื่น ๆ:  IdRef 
คล็อพให้สัมภาษณ์สื่อภายหลังพาดอร์ทมุนท์คว้าแชมป์บุนเดิสลีกา ฤดูกาล 2010–11
คล็อพในการคุมทีมดอร์ทมุนท์ฤดูกาลสุดท้าย ค.ศ. 2015
คล็อพในนัดที่ลิเวอร์พูลเอาชนะมิดเดิลส์เบรอในเดือนเมษายน ค.ศ. 2017
คล็อพฉลองแชมป์ยูฟ่าแชมเปียนส์ลีก 2019 โดยเป็นแชมป์สมัยที่หกของลิเวอร์พูล
คล็อพฉลองชัยชนะหลังพาลิเวอร์พูลคว้าแชมป์ยูฟ่าซูเปอร์คัพ 2019
คล็อพในการฉลองแชมป์เอฟเอคัพ และ อีเอฟแอลคัพ ค.ศ. 2022
คล็อพ (ที่สองจากซ้าย) กับการฉลองแชมป์บุนเดิสลีกาของโบรุสซีอาดอร์ทมุนท์ฤดูกาล 2010–11
มัทนี เกษกมล

| มัทนี เกษกมล |
| --- | --- |
เกิด: พ.ศ. 2498 
เสียชีวิต: มีนาคม พ.ศ. 2548 (50 ปี)
อาชีพ: นักเขียน นักแปล
สัญชาติ: ไทย
มัทนี เกษกมล (พ.ศ. 2498 - พ.ศ. 2548)  นักแปลและนักเขียนชาวไทย มีชื่อเสียงจากผลงานแปลวรรณกรรมเรื่อง ต้นส้มแสนรัก จากเรื่อง Meu Pé de Laranja Lima ของโจเซ่ วาสคอนเซลอส นักเขียนชาวบราซิล, เรื่อง ไม้เท้า จากเรื่อง The Walking Stick ของวินสตัน แกรห์ม นักเขียนชาวอังกฤษ, ความสุขแห่งชีวิต จากเรื่อง The Human Comedy ของวิลเลียม ซาโรยัน นักเขียนชาวอเมริกัน และ การผจญภัยของมิรุกับเพื่อนพ้อง จากเรื่อง The Adventures of Neznaika and His Friends, The Adventures of Dunno and His Friends ของนิโคไล นอซอฟ นักเขียนชาวอังกฤษ
มัทนี เกษกมล เป็นชาวจังหวัดชลบุรี ศึกษาที่คณะพาณิชยศาสตร์และการบัญชี จุฬาลงกรณ์มหาวิทยาลัย แต่เรียนไม่จบ และพ้นสภาพนิสิตเมื่อ พ.ศ. 2520  จากนั้นได้เริ่มแปลหนังสือ ตีพิมพ์เป็นตอนๆ ในนิตยสารลลนา
เขตมิสซังจันทบุรี

| เขตมิสซังจันทบุรี Dioecesis Chanthaburiensis |
| --- | --- |
อาสนวิหารพระนางมารีอาปฏิสนธินิรมล
ที่ตั้ง
ประเทศ:  ไทย
ภาค: กรุงเทพฯ
สำนักงานใหญ่: ศูนย์สังฆมณฑลจันทบุรี
สถิติ
พื้นที่: 34,000 ตารางกิโลเมตร (13,000 ตารางไมล์)
ประชากร - รวม - คาทอลิก: (2022) 5,141,876 55,954 (0.8%)
ข้อมูล
นิกาย: คาทอลิก
Sui iuris church: คริสตจักรละติน
จารีต: จารีตโรมัน
สถาปนา: 11 พฤษภาคม ค.ศ. 1944
อาสนวิหาร: อาสนวิหารพระนางมารีอาปฏิสนธินิรมล
องค์อุปถัมภ์: แม่พระปฏิสนธินิรมล
บาทหลวง: 99
ผู้นำปัจจุบัน
สันตะปาปา: สมเด็จพระสันตะปาปาฟรานซิส
มุขนายก: ฟิลิป อดิศักดิ์ พรงาม
มุขนายกมหานคร: ฟรังซิสเซเวียร์ วีระ อาภรณ์รัตน์
อุปมุขนายก: ยอแซฟ ยอด เสนารักษ์
มุขนายกกิตติคุณ: ลอเรนซ์ เทียนชัย สมานจิต (1971-2009)
แผนที่

เขตมิสซังจันทบุรี เป็นมุขมณฑลโรมันคาทอลิกในประเทศไทยในภาคตะวันออกครอบคลุมพื้นที่เขตปกครอง 8 จังหวัด ประกอบด้วย จันทบุรี ตราด ฉะเชิงเทรา (บางส่วน) นครนายก (ยกเว้น อำเภอบ้านนา) ชลบุรี ปราจีนบุรี ระยอง สระแก้ว มีอาสนวิหารพระนางมารีอาปฏิสนธินิรมล เป็นอาสนวิหารประจำเขตมิสซัง
สมเด็จพระสันตะปาปาฟรังซิสทรงแต่งตั้งคุณพ่อ ฟิลิป อดิศักดิ์ พรงาม ให้ดำรงตำแหน่งมุขนายกมิสซังโรมันคาทอลิกจันทบุรีในวันที่ 11 พฤศจิกายน ค.ศ.2024
ศูนย์สังฆมณฑลจันทบุรี ปัจจุบันตั้งอยู่เลขที่ 21/3 หมู่ 1 ตำบลสุรศักดิ์ อำเภอศรีราชา จังหวัดชลบุรี
ประวัติ

มิสซังจันทบุรีแต่เดิมเป็นส่วนหนึ่งของมิสซังกรุงเทพฯ ได้แยกเป็นมิสซังใหม่ขึ้นเมื่อวันที่ 11 พฤษภาคม ค.ศ. 1944 มีชื่อว่ามิสซังจันทบุรี มีพื้นที่ประมาณ 34,000 ตร.กม. รวม 7 จังหวัด ได้แก่ ตราด จันทบุรี ระยอง ชลบุรี ฉะเชิงเทรา นครนายก สระแก้ว และปราจีนบุรี สำหรับ จังหวัดฉะเชิงเทราฝั่งขวาของแม้น้ำบางปะกงเป็นของมิสซังกรุงเทพฯ และที่จังหวัดนครนายก อำเภอบ้านนาเป็นของมิสซังกรุงเทพฯ
พระคุณเจ้าเรอเน แปร์รอส ได้ทำการอภิเษกคุณพ่อยาโกเบ แจง เกิดสว่าง เป็นมุขนายกประมุขมิสซังเมื่อวันที่ 11 กุมภาพันธ์ ค.ศ. 1945 ที่โบสถ์คาทอลิกนักบุญฟิลิปและยากอบ หัวไผ่ ทั้งนี้เพราะพระคุณเจ้าเรอเน แปร์รอส ได้เป็นผู้อบรมพระคุณเจ้าแจง เกิดสว่าง ตั้งแต่สมัยเป็นเณรใหญ่ และได้รับศีลบวชเป็นบาทหลวงจากพระคุณเจ้าเองในวันที่ 22 พฤศจิกายน ค.ศ. 1910 พระคุณเจ้าแจง เกิดสว่าง เป็นมุขนายกชาวไทยองค์แรก และมีบาทหลวงจำนวน 16 องค์ เป็นผู้ร่วมงานที่เป็นคนไทยทั้งหมด
มุขนายกมิสซังจันทบุรี

ตั้งแต่เริ่มก่อตั้ง จนถึงปัจจุบัน มีมุขนายกจำนวน 5 องค์
| 0 | 1 | 2 | 3 | 4 |
| --- | --- | --- | --- | --- |
| ลำดับที่ | รายนาม | ตำแหน่ง | เริ่มวาระ | สิ้นสุดวาระ |
| 1 | ยาโกเบ แจง เกิดสว่าง | ผู้แทนพระสันตะปาปา | ค.ศ. 1945 | ค.ศ. 1952 |
| 2 | ฟรังซิสเซเวียร์ สงวน สุวรรณศรี | ผู้แทนพระสันตะปาปา มุขนายกประจำมุขมณฑล | ค.ศ. 1953 ค.ศ. 1965 | ค.ศ. 1965 ค.ศ. 1970 |
| 3 | ลอเรนซ์ เทียนชัย สมานจิต | มุขนายกประจำมุขมณฑล | ค.ศ. 1971 | ค.ศ.2009 |
| 4 | ซิลวีโอ สิริพงษ์ จรัสศรี | มุขนายกประจำมุขมณฑล | ค.ศ. 2009 | ค.ศ.2023 |
| 5 | ฟิลิป อดิศักดิ์ พรงาม | มุขนายกประจำมุขมณฑล | ค.ศ. 2024 | - |
โรงเรียนคาทอลิกในเขตมิสซังจันทบุรี

| ชื่อสถาบัน | จังหวัด | ก่อตั้งเมื่อ พ> ศ. |
| --- | --- | --- |
| 1. โรงเรียนสตรีมารดาพิทักษ์ | จันทบุรี | 2443 |
| 2. โรงเรียนประชาสงเคราะห์ | ชลบุรี | 2448 |
| 3. โรงเรียนคริสตสงเคราะห์ | นครนายก | 2454 |
| 4. โรงเรียนวัฒนานุศาสน์ | ชลบุรี | 2462 |
| 5. โรงเรียนปรีชานุศาสน์ | ชลบุรี | 2474 |
| 6. โรงเรียนดาราสมุทร | ชลบุรี | 2475 |
| 7. โรงเรียนสันติภาพ | ฉะเชิงเทรา | 2480 |
| 8. โรงเรียนยอแซฟวิทยา | จันทบุรี | 2484 |
| 9. โรงเรียนดาราจรัส | ฉะเชิงเทรา | 2490 |
| 10. โรงเรียนศรีหฤทัย | จันทบุรี | 2490 |
| 11. โรงเรียนเทวรักษ์ | ปราจีนบุรี | 2490 |
| 12. โรงเรียนมารีย์วิทยา | ปราจีนบุรี | 2493 |
| 13. โรงเรียนปัญจทรัพย์ มีนบุรี | กรุงเทพฯ | 2496 |
| 14. โรงเรียนมารดานุสรณ์ | ตราด | 2507 |
| 14. โรงเรียนชุมชนพัฒนา | สระแก้ว | 2521 |
| 15. โรงเรียนอนุบาลโสตพัฒนา | ชลบุรี | 2524 |
| 16. บ้านยอแซฟพิทักษ์ | จันทบุรี | 2532 |
| 17. มารีย์ เนอสเซอรี่ | ระยอง | 2535 |
| 18. โรงเรียนดาราสมุทรบริหารธุรกิจ | ชลบุรี | 2541 |
| 19. อันตนเนอสเซอรี่ | ฉะเชิงเทรา | 2541 |
| 20. อันตนเนอสเซอรี่ | ฉะเชิงเทรา | 2541 |
| 21. โรงเรียนลัมแบรต์พิชญาลัย | จันทบุรี | 2547 |
สถิติ

สถิติมิสซังโรมันคาทอลิกจันทบุรี ตั้งแต่ปี พ.ศ. 2556 - 2566 มีดังนี้
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |

| ข้อมูล | พ.ศ. 2556 | พ.ศ. 2557 | พ.ศ. 2558 | พ.ศ. 2559 | พ.ศ. 2560 | พ.ศ. 2561 | พ.ศ. 2562 | พ.ศ. 2563 | พ.ศ. 2565 |
| ชาวคาทอลิก | 43,228 | 44,070 | 45,831 | 47,030 | 50,594 | 54,846 | 55,520 | 55,520 | 55,954 |
| บาทหลวงมิสซัง | 85 | 88 | 86 | 90 | 91 | 88 | 90 | 90 | 91 |
| บาทหลวงนักบวช | 17 | 17 | 17 | 19 | 17 | 17 | 17 | 17 | 18 |
| ภราดา | 17 | 13 | 14 | 18 | 20 | 15 | 18 | 18 | 18 |
| ภคินี | 163 | 168 | 157 | 154 | 161 | 158 | 148 | 148 | 145 |
| โบสถ์ | 40 | 40 | 40 | 40 | 40 | 40 | 41 | 41 | 41 |
อภัย จันทวิมล

| อภัย จันทวิมลม> ป.ช., ม.ป.ช., ท.จ.ว. |
| --- | --- |


รัฐมนตรีว่าการกระทรวงศึกษาธิการ
ดำรงตำแหน่ง 18 ธันวาคม พ.ศ. 2515 – 14 ตุลาคม พ.ศ. 2516
นายกรัฐมนตรี: จอมพลถนอม กิตติขจร
ก่อนหน้า: สุกิจ นิมมานเหมินท์
ดำรงตำแหน่ง 14 ตุลาคม พ.ศ. 2516 – 22 พฤษภาคม พ.ศ. 2517
นายกรัฐมนตรี: สัญญา ธรรมศักดิ์
ถัดไป: เกรียง กีรติกร
 
ข้อมูลส่วนบุคคล
เกิด: 16 กุมภาพันธ์ พ.ศ. 2450 จันทบุรี ประเทศไทย
เสียชีวิต: 16 เมษายน พ.ศ. 2536 (86 ปี)
คู่สมรส: คุณหญิงทองก้อน จันทวิมล ธิดา 2 บุตร 1

อภัย จันทวิมล เกิดวันที่ 16 กุมภาพันธ์ พ.ศ. 2450 ที่ตำบลวัดใหม่ อำเภอเมือง จังหวัดจันทบุรี เป็นผู้มีบทบาทสำคัญในการสนับสนุนส่งเสริมคณะลูกเสือแห่งชาติ ในคณะกรรมการลูกเสือโลก ขององค์การลูกเสือโลก ตั้งแต่ พ.ศ. 2508 ถึง 2514
ในพ.ศ. 2514 เขาได้รับรางวัลบรอนซ์วูลฟ์ ซึ่งเป็นรางวัลที่ได้รับจากองค์การลูกเสือโลก และมอบโดยคณะกรรมการลูกเสือโลกในฐานะที่มีการสนับสนุนส่งเสริมกิจการลูกเสือโลก ในการประชุมลูกเสือโลกครั้งที่ 22
ประวัติ

อภัย จันทวิมล เข้าศึกษาที่โรงเรียนเบญจมราชูทิศ จังหวัดจันทบุรี และเข้าศึกษาต่อในระดับชั้นมัธยมศึกษาปีที่ 8 ที่โรงเรียนสวนกุหลาบวิทยาลัย ต่อมา ได้เดินทางไปศึกษาวิชากฎหมายที่ประเทศอังกฤษ และสำเร็จการศึกษาระดับปริญญาโทที่มหาวิทยาลัยเคมบริดจ์ พ.ศ. 2459
นายอภัย สมรสกับ คุณหญิงทองก้อน จันทวิมล (สกุลเดิม บุณยัษฐิติ) พ.ศ. 2490 เขาได้ดำรงตำแหน่งผู้ช่วยอธิบดีกรมสามัญศึกษา และ พ.ศ. 2494 เป็นอธิบดีกรมพลศึกษา พ.ศ. 2504 ถึง 2511 ดำรงตำแหน่งปลัดกระทรวงศึกษาธิการ ภายหลังจากเกษียณอายุราชการแล้ว เขาได้ดำรงตำแหน่งเป็นรัฐมนตรีช่วยว่าการกระทรวงศึกษาธิการ ในพ.ศ. 2513 ถึง 2514 และดำรงตำแหน่งรัฐมนตรีว่าการกระทรวงศึกษาธิการ ในพ.ศ. 2515 ถึง 2517 ต่อมา ได้รับพระราชทานปริญญาศิลปศาสตร์ดุษฎีบัณฑิตกิตติมศักดิ์จากมหาวิทยาลัยเชียงใหม่ นายอภัย ถึงแก่อนิจกรรม เมื่อปี 2536 สิริอายุ 86 ปี
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2510 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2506 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2508 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2531 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2505 –  เหรียญราชการชายแดน (ช.ด.)
พ.ศ. 2494 –  เหรียญจักรพรรดิมาลา (ร.จ.พ.)
พ.ศ. 2514 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2500 –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เนเธอร์แลนด์ :
พ.ศ. 2503 –  เครื่องราชอิสริยาภรณ์ออเรนจ์-นัสเซา ชั้นอัศวินมหากางเขน
ออสเตรีย :
พ.ศ. 2500 –  เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาดารา
ฟิลิปปินส์ :
พ.ศ. 2510 –  เครื่องอิสริยาภรณ์ซิกาตูนา ชั้นสายสร้อย
แหล่งข้อมูลอื่น

French Scoutopedia article (ฝรั่งเศส)
หอบรรณสารสนเทศ
| ด ค กคณะรัฐมนตรีคณะที่ 31 ของไทย |
| --- | --- | --- |
| นายกรัฐมนตรี |  ถนอม กิตติขจร  |  |
| รองนายกรัฐมนตรี |  ประภาส จารุเสถียร  พจน์ สารสิน  |  |
| สำนักนายกรัฐมนตรี |  แสวง เสนาณรงค์  |  |
| กลาโหม |  ถนอม กิตติขจร  จิตติ นาวีเสถียร  กฤษณ์ สีวะรา  |  |
| การคลัง |  เสริม วินิจฉัยกุล  หม่อมราชวงศ์ทองแท่ง ทองแถม  |  |
| การต่างประเทศ |  ถนัด คอมันตร์  จิตติ สุจริตกุล  สง่า กิตติขจร  |  |
| เกษตร |  หม่อมราชวงศ์จักรทอง ทองใหญ่  มนูญ บริสุทธิ์  พิชัย กุลละวณิชย์  |  |
| คมนาคม |  ทวี จุลละทรัพย์  ชลี สินธุโสภณ  |  |
| พัฒนาการแห่งชาติ |  พจน์ สารสิน  หม่อมหลวงชูชาติ กำภู  บุญรอด บิณฑสันต์  |  |
| มหาดไทย |  ประภาส จารุเสถียร  ทวี แรงขำ  ถวิล สุนทรศารทูล  |  |
| ยุติธรรม |  หลวงจำรูญเนติศาสตร์ (จำรูญ โปษยานนท์)  อัมพร ศรีไชยยันต์  มนูญ บริสุทธิ์  |  |
| ศึกษาธิการ |  สุกิจ นิมมานเหมินท์  กฤษณ์ สีวะรา  อภัย จันทวิมล  |  |
| เศรษฐการ |  บุญชนะ อัตถากร  พิชัย กุลละวณิชย์  ประสิทธิ์ กาญจนวัฒน์  |  |
| สาธารณสุข |  ประเสริฐ รุจิรวงศ์  สมบุญ ผ่องอักษร  |  |
| อุตสาหกรรม |  พงษ์ ปุณณกันต์  สอาด หงษ์ยนต์  |  |
| โฆษกประจำสำนักนายกรัฐมนตรี |  อาจศึก ดวงสว่าง  |  |
 พ้นจากตำแหน่ง  รัฐมนตรีช่วยว่าการ 
| ด ค กคณะรัฐมนตรีคณะที่ 32 ของไทย |
| --- | --- | --- |
| นายกรัฐมนตรี |  ถนอม กิตติขจร  |  |
| รองนายกรัฐมนตรี |  ประภาส จารุเสถียร  |  |
| สำนักนายกรัฐมนตรี |  แสวง เสนาณรงค์  |  |
| กลาโหม |  ถนอม กิตติขจร  ถวิล รายนานนท์  บุญชู จันทรุเบกษา  |  |
| การคลัง |  เสริม วินิจฉัยกุล  สมหมาย ฮุนตระกูล  |  |
| การต่างประเทศ |  ถนอม กิตติขจร  ชาติชาย ชุณหะวัณ  |  |
| เกษตรและสหกรณ์ |  ทวี จุลละทรัพย์  พิชัย กุลละวณิชย์  แสวง กุลทองคำ  |  |
| คมนาคม |  พงษ์ ปุณณกันต์  ชลี สินธุโสภณ  อุทัย วุฒิกุล  |  |
| พาณิชย์ |  ประสิทธิ์ กาญจนวัฒน์  โอสถ โกศิน  |  |
| มหาดไทย |  ประภาส จารุเสถียร  ถวิล สุนทรศารทูล  พ่วง สุวรรณรัฐ  มาลัย หุวะนันทน์  |  |
| ยุติธรรม |  กมล วรรณประภา  สมภพ โหตระกิตย์  |  |
| ศึกษาธิการ |  อภัย จันทวิมล  บุญสม มาร์ติน  |  |
| สาธารณสุข |  ประเสริฐ รุจิรวงศ์  สมบุญ ผ่องอักษร  |  |
| อุตสาหกรรม |  กฤษณ์ สีวะรา  สอาด หงษ์ยนต์  |  |
| ทบวงมหาวิทยาลัย |  บุญรอด บิณฑสันต์  |  |
| โฆษกประจำสำนักนายกรัฐมนตรี |  อาจศึก ดวงสว่าง  |  |
 พ้นจากตำแหน่ง  รัฐมนตรีช่วยว่าการ 
| ด ค กคณะรัฐมนตรีคณะที่ 33 ของไทย |
| --- | --- | --- |
| นายกรัฐมนตรี |  สัญญา ธรรมศักดิ์  |  |
| รองนายกรัฐมนตรี |  สุกิจ นิมมานเหมินท์  |  |
| สำนักนายกรัฐมนตรี |  แสวง เสนาณรงค์  |  |
| กลาโหม |  ทวี จุลละทรัพย์  ถวิล รายนานนท์  สุรกิจ มัยลาภ  |  |
| การคลัง |  บุญมา วงศ์สวรรค์  เยื่อ สุสายัณห์  |  |
| การต่างประเทศ |  จรูญพันธ์ อิศรางกูร ณ อยุธยา  ชาติชาย ชุณหะวัณ  |  |
| เกษตรและสหกรณ์ |  หม่อมเจ้าจักรพันธ์เพ็ญศิริ จักรพันธุ์  พิชัย กุลละวณิชย์  |  |
| คมนาคม |  ชลี สินธุโสภณ  ประจวบ สุนทรางกูร  |  |
| พาณิชย์ |  ชาญชัย ลี้ถาวร  จรูญ ศรีบุญเรือง  |  |
| มหาดไทย |  กมล วรรณประภา  ชุมพล โลหะชาละ  พ่วง สุวรรณรัฐ  |  |
| ยุติธรรม |  ประกอบ หุตะสิงห์  สมภพ โหตระกิตย์  |  |
| ศึกษาธิการ |  อภัย จันทวิมล  บุญสม มาร์ติน  |  |
| สาธารณสุข |  อุดม โปษะกฤษณะ  เสม พริ้งพวงแก้ว  |  |
| อุตสาหกรรม |  โอสถ โกศิน  สอาด หงษ์ยนต์  |  |
| ทบวงมหาวิทยาลัย |  อรุณ สรเทศน์  |  |
| โฆษกประจำสำนักนายกรัฐมนตรี |  นิสสัย เวชชาชีวะ  |  |
 พ้นจากตำแหน่ง  รัฐมนตรีช่วยว่าการ